钦定古今图书集成/理学汇编/经籍典/第195卷 > 日知录一 > 阙文
## 钦定古今图书集成/理学汇编/经籍典/第195卷 > 日知录一 > 阙文

《桓公四》年、七年，阙秋冬二时。《定公十四》年，阙冬一时。

《公羊成公十年》阙。“冬十月。”

昭公十年十二月无冬。僖公二十八年冬，无月而有
壬申、丁丑。桓公十四年有夏五而无月。桓公十七年
冬十月，有朔而无甲子。桓公三年至九年，十一年至
十七年无王。桓公五年春正月甲戌“己丑，陈侯鲍卒”，
甲戌有日而无事。皆《春秋》之阙文，后人之脱漏也。

《庄公二十二年》“夏，五月” ，无事而不书首月。杜氏《释例》以为阙谬。

《穀梁》有桓无王之说，窃以为夫子于继隐之后，而书
“公即位”，则桓之志见矣，奚待去其王以为贬邪？
王使荣叔来锡桓公命，不书天，阙文也。

《文公五年》“王使荣叔归含且赗” 同。

若曰以其锡桓而贬之，则桓之立，《春秋》固已公之矣。
商臣而书楚子，

文公九年

《商人》而书“齐侯。”

文公十五年

五等之爵，无所可贬，孰有贬及于天王邪？

《僖公元年》“夫人氏之丧至自齐”不言姜；《宣公元年》“遂
以夫人妇姜至自齐”不言氏，此与《文公十四年》“叔彭
生不言仲”，《定公六年》“仲孙忌不言何”同，皆阙文也。圣
人之经，平易正大。

邵国贤宝曰：夏五，鲁史之阙文欤？《春秋》之阙文欤？如
谓《鲁史》之阙文者，笔则笔，削则削，何独阙其所不必
疑以示后世乎？阙其所不必疑以示后世？推不诚伯
高之心，是不诚于后世也，圣人岂为之哉？不然，则甲
戌、己丑叔彭生、仲孙忌又何为者？是故夏五，《春秋》之
阙文也，非鲁史之阙文也。

范介儒守己曰：“《纪子伯》《郭公》《夏五》之类，传经者之脱
文耳，谓为夫子之阙疑，吾不信已。”

按：“甲戌” 、“己丑” 似是《鲁史》之文，故《左传》已有“再赴” 之说。